

**ΔΕΛΤΙΟ ΤΥΠΟΥ**

**47o ΔΙΕΘΝΕΣ ΦΕΣΤΙΒΑΛ ΤΑΙΝΙΩΝ  ΜΙΚΡΟΥ ΜΗΚΟΥΣ ΔΡΑΜΑΣ**

**2-8 ΣΕΠΤΕΜΒΡΙΟΥ 2024**

**ΔΙΕΘΝΕΙΣ ΣΥΜΜΕΤΟΧΕΣ ΣΤΑ ΔΙΑΓΩΝΙΣΤΙΚΑ ΠΡΟΓΡΑΜΜΑΤΑ**

Το Φεστιβάλ Ταινιών Μικρού Μήκους Δράμας έχει αποκτήσει τα τελευταία χρόνια μια νέα, δυναμική και πιο ευρεία κινηματογραφική ταυτότητα που το χαρακτηρίζει ως ένα εξωστρεφές Φεστιβάλ - φυτώριο για νέους και ταλαντούχους σκηνοθέτες, εντός και εκτός συνόρων. Και τη φετινή χρονιά, η ομάδα του Φεστιβάλ εργάστηκε για μια ακόμη δυναμική διοργάνωση, που θα αποτελέσει μια ουσιαστικά δημιουργική συνάντηση και συνεύρεση κινηματογραφιστών, νέων, ανερχόμενων, αλλά και περισσότερο έμπειρων και καταξιωμένων, τόσο από την εγχώρια σκηνή αλλά και από το διεθνές κινηματογραφικό στερέωμα.

Όπως ήδη έχουμε ανακοινώσει, [το 47ο DISFF θα προβάλλει συνολικά 62 ελληνικές ταινίες σε όλα τα διαγωνιστικά του τμήματα](https://www.dramafilmfestival.gr/disff47-2024-pc/), οι οποίες θα παρουσιαστούν σε εθνική και παγκόσμια πρεμιέρα.

Από πέρυσι, οι ταινίες που αποσπούν τις κορυφαίες διακρίσεις στο Εθνικό αλλά και το Διεθνές Διαγωνιστικό του τμήμα κάθε Σεπτέμβριο, εξασφαλίζουν αυτόματα το πολυπόθητο “εισιτήριο” για τη **συμμετοχή στη διαδικασία των Όσκαρ®.** Η σύνδεση με τα Βραβεία της Ακαδημίας® ανέδειξε τον διεθνή χαρακτήρα του Φεστιβάλ και αποτέλεσε πόλο έλξης για ακόμη περισσότερες συμμετοχές στα διεθνή μας προγράμματα.

**Αυτές είναι οι μικρού μήκους ταινίες που θα διαγωνιστούν φέτος διεθνώς στα προγράμματά του 47ου Φεστιβάλ Ταινιών Μικρού Μήκους Δράμας (2-8 Σεπτεμβρίου 2024):**

**ΔΙΕΘΝΕΣ ΔΙΑΓΩΝΙΣΤΙΚΟ -2024 DISFF 47**

1. If the sun drowned into an ocean of clouds by Wissam Charaf
2. Las Memorias Perdidas De Los Arboles by Antonio La Camera
3. fishing by Josie Charles
4. Lovin' Her by day
5. Clamor by Salomé Da Souza
6. A Bird Flew by Leinad Pájaro De la Hoz
7. The distance between us by Léo Fontaine
8. Madwoman in the attic by Tamara García Iglesias
9. Abraham by Elnaz Ghaderpour, Reza Gamini
10. Workers' wings by Ilir Hasanaj
11. What we ask of a statue is that it doesn’t move by Daphné Hérétakis
12. The Voice of Others by Fatima Kaci
13. Pena's Special Hauling by Anssi Kassitoni
14. Céline on a Cloudy Day by Can Köroğlu
15. Numb by Despina Kourti
16. What Mary Didn't Know by Konstantina Kotzamani
17. Unwanted Kinship by Pavel Mozhar
18. The House by Carl Olsson
19. looking she said I forget by Naomi Pacifique
20. Silent Panorama by Nicolas Piret
21. The Oasis I Deserve by Inès Sieulle
22. Montsouris by Guil Sela
23. Cross My Heart and Hope to Die by Sam Manacsa
24. Dreams Like Paper Boats by Samuel Suffren
25. Milk by Miranda Stern
26. So Long by Jiaqi Yuan
27. Wouldn't Make It Any Other Way by Hao Zhou

Το Διεθνές Τμήμα του Φεστιβάλ Ταινιών Μικρού Μήκους Δράμας, το οποίο για τέταρτη χρονιά επιμελείται ο κινηματογραφιστής Γιώργος Ζώης, ανακοινώνει το πρόγραμμα του φετινού διαγωνισμού, το οποίο περιλαμβάνει **27 ταινίες** από **21 χώρες**. Το πρόγραμμα του διεθνούς διαγωνιστικού στη Δράμα εστιάζει σε ιστορίες ενηλικίωσης νέων και εφήβων, καθώς και στην ενσωμάτωσή τους στον σύγχρονο κόσμο που αλλάζει ραγδαία, τόσο στην υλική όσο και στην εικονική πραγματικότητα. Επίσης, επικεντρώνεται στην ολοένα αυξανόμενη ταξικότητα που στερεί από ανθρώπους όλων των ηλικιών μια ανθρώπινη διαβίωση, καταδικάζοντάς τους σε μια ατέρμονη μάχη επιβίωσης που δοκιμάζει τις ανθρώπινες συμπεριφορές τους.

Οι 27 ταινίες προέρχονται από τις εξής χώρες: Κολομβία, Γαλλία, Αϊτή, Εσθονία, Σουηδία, Κοσσυφοπέδιο, Λίβανος, Φιλιππίνες, Ηνωμένο Βασίλειο, Γερμανία, Καναδάς, Ιράν, Βέλγιο, ΗΠΑ, Ισπανία, Ιταλία, Φινλανδία, Κίνα, Ολλανδία, Περού και Ελλάδα. Πολλές από αυτές θα κάνουν την παγκόσμια πρεμιέρα τους στο φεστιβάλ, ενώ άλλες έχουν ήδη αποσπάσει αναγνώριση σε κορυφαία διεθνή φεστιβάλ.

Οι ταινίες διαθέτουν μια μοναδική αφηγηματική προοπτική και προσωπική αφήγηση που τις καθιστά πρωτότυπες και ξεχωριστές. Ακόμη και αν κάποιες ταινίες ενδέχεται να απαιτούν μεγαλύτερη προσοχή λόγω της διάρκειας ή της μορφής τους, σίγουρα θα κεντρίσουν το ενδιαφέρον σας, θα σας γοητεύσουν και θα σας αποκαλύψουν νέα οπτικά μονοπάτια.

**Head programmer: Γιώργος Ζώης**

**ΔΙΕΘΝΕΣ ΣΠΟΥΔΑΣΤΙΚΟ -2024 DISFF 47**

1. Sea Salt by Leila Basma
2. Leli's Friend by Sawanti Das
3. Rising Above by Natálie Durchánková
4. Falling by Anna Gyimesi
5. Renaissances by Naomi Noiret
6. Slimane by Carlos Pereira
7. No Future Kids by Eleni Poulopoulou
8. Say Wuff by Fabian Podeszwa
9. Dracaena by Sofia Priovolou, Ioannis Panagiotidis
10. Obituary Service For You by María Salafranca
11. Vic by Luis Schubert
12. The Sea in Between by Lun Sevnik
13. As if Mother Cried that Night by Hoda Taheri

Όπως σημειώνει ο Θανάσης Νεοφώτιστος, «για 5η συνεχόμενη χρονιά, το πρόγραμμα του Διεθνούς Σπουδαστικού Τμήματος του 47ου Φεστιβάλ Δράμας, θα αποτελείται από συναρπαστικές ταινίες νέων καλλιτεχνών. Φέτος η θεματική μας είναι οι «Ανθρώπινες Σχέσεις & η Θάλασσα». Πολλή αγάπη, αλλά και βία. Ταινίες για την πολυσυζητημένη διαφορετικότητα και την ανθρώπινη σεξουαλικότητα, με τις διάφορες εκφάνσεις της. Όποια και να είναι η θεματολογία τους, εμένα η μεγάλη μου χαρά προέρχεται από το γεγονός ότι βρήκαμε ταινίες, για άλλη μία φορά, που προσεγγίζουν τη θεματολογία τους με ένα τρόπο αυθεντικό, σύγχρονο και καλλιτεχνικά τολμηρό. Συναντήσαμε νέους κινηματογραφιστές, που είναι άξιοι εκπρόσωποι της εποχής και της γενιάς τους και που ελπίζω ότι θα συνεχίσουν να λένε κινηματογραφικές ιστορίες με την ίδια ευαισθησία και το ίδιο ενδιαφέρον».

Στο Διεθνές Σπουδαστικό **θα προβληθούν 13 ταινίες**.

**Head programmer: Θανάσης Νεοφώτιστος**

**SHORT AND GREEN– 2024 DISFF47**

1. Bios Beneath Blind by Kim Allamand
2. Goodbye Sun by Hakim Atoui
3. Greenwash by Andres Bronnimann
4. Wavering by Fanny Chesnel
5. The Generators by Georgie Cowan-Turner
6. GuardianiI Del Lago by Alice Gagliardi
7. Plantasia by Angelos Gourzis
8. I Would Rather Be a Stone by Ana Husman
9. Know Your Stones by Katarina Jazbec
10. Enjoy your meal by Sofie Kienzle, Christian Manzke
11. Las Memorias Perdidas De Los Árboles by Antonio La Camera
12. Hikuri by Sandra Ovilla
13. For You by Luca Paulli
14. On the 8th Day by Agathe Sénéchal, Alicia Massez, Elise Debruyne, Flavie Carin, Théo Duhautois
15. Guardians by Julián Stubbs Generali

Το διεθνές διαγωνιστικό πρόγραμμα Short and Green φτάνει αισίως στην 4η χρονιά διεξαγωγής του. Kι αν κάτι μαρτυρά την επιτακτική ανάγκη για τέτοιου είδους προβληματισμούς και ερεθίσματα προς το κινηματογραφόφιλο κοινό, δεν είναι παρά οι αλλαγές που ορατά πλέον βιώνουμε στο κλίμα της χώρας μας και του πλανήτη και κατ’ επέκταση στις ζωές και την καθημερινότητά μας.

Το φετινό πρόγραμμα αποτελείται από **15 ταινίες -5 ταινίες animation, 5 ντοκιμαντέρ και 5 ταινίες μυθοπλασίας**-, 15 μικρές ψηφίδες, που συνθέτουν ένα πολύχρωμο, πολυπολιτισμικό, και συμπεριληπτικό μωσαϊκό και δημιουργούν μια ιδιαίτερη πολυφωνία κινηματογραφικής αφήγησης.

Από την Ιταλία έως το Μεξικό, και από την Γαλλία έως την Κόστα Ρίκα, οι νέοι κινηματογραφιστές ανά την υφήλιο, εμπνέονται και δημιουργούν με γνώμονα το περιβάλλον και την κλιματική κρίση. Κι αν ο κινηματογράφος δεν είναι ένα τόσο ισχυρό μέσο ώστε να αλλάξει την πορεία των πραγμάτων, μπορεί τουλάχιστον να αποτελέσει έστω μια έμμεση προειδοποίηση. Όσο ακόμη δεν είναι πολύ αργά.

**Head programmer: Βασίλης Τερζόπουλος**

**KIDDΟ – 2024 DISFF47**

1. The Man in the Blue Suit by Evan Patrick Adams
2. Porcelain by Annika Birgel
3. Mao Lucky by Luis Carlo Caballero Arguelles
4. Trinkets by Elli Fotiou
5. I Loved to See You by Ricardo Garcia
6. A Deer Died Here by John Giordano
7. Tamagoyaki by Meg Igarashi
8. Gaomei Fantasy by Juo Wen Chin
9. Childhood Colors by Alexandre Labarussiat
10. Healer by Mackenzie Leigh
11. Tremolo by Leonard Mink
12. Dusk by Awa Moctar Gueye
13. Beromut by Pola Rader
14. Snowglobes by Gregory Vardarinos
15. In Sickness and in Health by Devina Vassileva
16. Game Rules by Christian Zetterberg
17. Love Photosynthesis by Alisa Zolonz

Το διαγωνιστικό τμήμα του Kiddo απευθύνεται σε δημιουργούς για ταινίες για παιδιά και εφήβους με σύγχρονες θεματικές, που μιλούν για τα σχολικά χρόνια, την εφηβεία και την ενηλικίωση. Για την ισότητα των φύλων, τον ρατσισμό και για τα κίνητρα ζωής των νέων. Ταινίες μυθοπλασίας και animation, δραματικές αλλά και κωμικές ταινίες. **17 ταινίες στο σύνολο τους από πολλές χώρες με 2 ελληνικές συμμετοχές.**

Στο τμήμα αυτό, δίνεται η ευκαιρία και σε μικρούς δημιουργούς να προβάλλουν τις ταινίες τους, αλλά και να διαγωνιστούν καθώς πρόκειται για ταινίες φτιαγμένες από μεγάλους για παιδιά, αλλά και από παιδιά για παιδιά. Ο απώτερος σκοπός και στόχος είναι να ενεργοποιήσουν το καλλιτεχνικό πνεύμα των νέων και να αναπτύξουν την αισθητική τους αντίληψη. Να καλλιεργήσουν τη φαντασία τους. Να τους δοθεί κίνητρο να ασχοληθούν ενεργά με τη τέχνη του κινηματογράφου.

Για αυτό τον λόγο, η επιτροπή αξιολόγησης των ταινιών αποτελείται από παιδιά από την πόλη της Δράμας. Το Kiddo είναι το καινούργιο τμήμα του φεστιβάλ και φέτος είναι η δεύτερη χρονιά λειτουργίας του. Ευελπιστούμε και πιστεύουμε πως θα ανθίσει και θα εξελιχθεί σε ένα σημαντικό πρόγραμμα για τα παιδιά που διαγωνίζονται, αλλά και για τα παιδιά της πόλης της Δράμας που θα το παρακολουθήσουν.

**Head programmer: Έλενα Μαυρίδου**

**ΑΝΙΜΑΤΙΟΝ– 2024 DISFF47**

1. Two One Two by Shira Avni
2. chicken by Anna Benner
3. The Girl Who Walked On Snow by Bruno Carnide
4. Dodeca - the womb by Daniele Charasanakis
5. Underground by Yiannis Christoforou
6. G3N3SIS by Antonis Doussias
7. Echoes by Robinson Drossos
8. Plantasia by Angelos Gourzis
9. Don’t Forget to Take Medicines on Time by Xiaoxuan Han
10. P by Stelios Koupetoris
11. 74 by Charalambos Margaritis
12. In the Shadow of the Cypress by Hossein Molayemi, Shirin Sohani
13. WAN by Victor Monigote
14. Asotos by George Nathenas
15. The Mushroom Man by Petros Niamonitakis
16. Percebes by Alexandra Ramires, Laura Gonçalves
17. Nabu by Joanna Rusinek
18. The Wild-Tempered Clavier by Anna Samo
19. La Voix des Sirènes by Gianluigi Toccafondo
20. Darwin Story by Natasha Tonkin
21. SHORTS FROM THE BOX / modern times by Géza M. Tóth
22. Flower Show by Elli Vuorinen
23. Little Fire by Chen Wu

Το animation, ως μέσο οπτικής επικοινωνίας, συνδυάζει ποικίλα εκφραστικά μέσα από όλες τις μορφές τέχνης για να μεταφέρει ένα μήνυμα και να γεννήσει αντίστοιχα συναισθήματα. Στην φετινή διοργάνωση σημειώθηκε ρεκόρ συμμετοχών υποβολής στο πρόγραμμα του animation, στο πλαίσιο μιας ευρύτερης τάσης αύξησης των συμμετοχών σε όλα τα προγράμματα του φεστιβάλ. Παρατηρήθηκε ωστόσο υψηλή ποιότητα στις ταινίες που υποβλήθηκαν, τόσο τεχνικά όσο και αφηγηματικά, ενώ αξίζει να σημειωθεί πως φέτος υπήρξε σημαντική αύξηση των ελληνικών ταινιών animation με πληθώρα τεχνικών και εξαιρετική ποιότητα.

Η επιλογή του τελικού προγράμματος (**23 ταινίες**) ήταν πραγματικά δύσκολη και έγινε, όπως κάθε χρονιά, με γνώμονα τον πλουραλισμό και την ποικιλία των τεχνικών δημιουργίας και της αφηγηματικής προσέγγισης. Βασικός στόχος παραμένει, πάντα, η ανάπτυξη του οπτικοακουστικού γραμματισμού animation στην κατεύθυνση της ενεργής συμμετοχής του κοινού της Δράμας, και γενικότερα, στην προώθηση των ταινιών animation.

**Head programmer: Σπύρος Σιάκας**

**KAI ENA ΑΦΙΕΡΩΜΑ ΣΤΟ ΝΕΟ ΠΡΟΓΡΑΜΜΑ ΣΠΟΥΔΩΝ ΚΙΝΗΜΑΤΟΓΡΑΦΟΥ ΤΟΥ ΕΑΠ**

Το πρόγραμμα «**Σπουδές Κινηματογραφικής Γραφής, Πρακτικής και Έρευνας**» της Σχολής Εφαρμοσμένων Τεχνών και Βιώσιμου Σχεδιασμού του ΕΑΠ στοχεύει στο να εφοδιάσει τους/τις φοιτητές/φοιτήτριες με τις απαραίτητες γνώσεις ώστε να μπορούν να εργαστούν σε διάφορους τομείς οπτικοακουστικών και κινηματογραφικών παραγωγών, δίνοντάς τους τα θεωρητικά και πρακτικά εφόδια σε ένα εκτεταμένο εύρος γνωστικών πεδίων σχετικά με τον κινηματογράφο.

Στο πλαίσιο της επιτυχούς συνεργασίας μεταξύ του Ελληνικού Ανοικτού Πανεπιστημίου και του Διεθνούς Φεστιβάλ Ταινιών Μικρού Μήκους Δράμας **επιλέχθηκαν για προβολή φοιτητικές εργασίες των θεματικών ενοτήτων σκηνοθεσίας των πρώτων τριών εξαμήνων του προγράμματος για το ακαδημαϊκό έτος 2023-2024.**

O Κοσμήτορας της Σχολής Εφαρμοσμένων Τεχνών και Βιώσιμου Σχεδιασμού, Καθηγητής **Στέλιος Ζερεφός**, χαιρετίζει την απόφαση του Φεστιβάλ να παρουσιάσει εργασίες φοιτητών και ανακοινώνει την υποστήριξη του εγχειρήματος και την διεύρυνση της συνεργασίας με την συνδιοργάνωση του 1ου Επιστημονικού Συνεδρίου Κινηματογραφικής Γραφής, Πρακτικής και Έρευνας που θα διεξαχθεί υβριδικά στην πόλη της Δράμας και online τον προσεχή Δεκέμβριο. Περισσότερες πληροφορίες για το συνέδριο στην ιστοσελίδα icc.eap.gr.

Α/Α ΤΙΤΛΟΣ ΣΚΗΝΟΘΕΤΗΣ ΔΙΑΡΚΕΙΑ ΕΞΑΜΗΝΟ

1 Η Νύχτα Αλέξανδρος Τριανταφυλλίδης 12 ΧΕΙΜ. 2023

2 Η Μαγική Πίτσα Λεωνίδας Σκερλετόπουλος 4 ΧΕΙΜ. 2023

3 Ο Κήπος των Ψυχών Παναγιώτης Χρυσοβαλάντης Χάιτας 6 ΚΑΡ. 2024

4 Είσαι Ευτυχισμένη Νεκτάριος Παναγιώτης Μπουτεράκος 4 ΕΑΡ. 2024

5 Διπλό Νερό Βάιος Παπαδόπουλος 3 ΕΑΡ. 2023

6 Κάνε ότι δεν Άκουσες Γιώργος Κεραμυδάς 4 ΕΑΡ. 2023

7 Δύο Κάθετες Γραμμές Γιώργος Βλάσσης 4 ΧΕΙΜ. 2023

8 Άριστα 10 Άγγελος Δελής 4 ΧΕΙΜ. 2023

9 My First Christmas Τρύφωνας Ζήσης 4 ΣΧΕΙΜ. 2023

10 Δώδεκα και Ένα Σοφία Σακελλαρίου 4 ΧΕΙΜ. 2023

11 Ambiguous Threat Πηνελόπη Καραματσούκη 4 ΕΑΡ. 2024

12 Take My Time Δημήτρης Τσιάμης 7 ΕΑΡ. 2024

13 Ο Φάκελος Βασίλης Μπόσμης 3 ΕΑΡ. 2023

14 Solredo Δήμητρα Πετμεζά 5 ΕΑΡ. 2023

15 Helpless Νίκος Καραμολέγκος 4 ΧΕΙΜ. 2023

16 Κίτρινο Ηλίας Μαρούτσης 5 ΧΕΙΜ. 2023

17 Το Τελευταίο Κομμάτι Θόδωρος Τζιάτζιος 11 ΧΕΙΜ. 2023

18 Ταρίφα Δημήτρης Χρήστου 11 ΧΕΙΜ. 2023

19 Με Σπασμένα Φτερά Νικόλας Δήμου 5 ΕΑΡ. 2023

20 Σε Μια Άλλη Ζωή Γιώργος Καίσαρης 5 ΕΑΡ. 2023

21 Αμμάργτο Νικόλαος Κοτσαμπουγιούκης 5 ΧΕΙΜ. 2023

***Το Φεστιβάλ Δράμας πραγματοποιείται με την αμέριστη στήριξη του Υπουργείου Πολιτισμού, της Περιφέρειας Ανατολικής Μακεδονίας και Θράκης, της Βουλής των Ελλήνων, και φυσικά του Δήμου Δράμας.***

**ΕΙΚΟΝΕΣ ΑΠΟ ΤΗ ΝΕΑ ΟΠΤΙΚΗ ΤΑΥΤΟΤΗΤΑ ΤΟΥ DISFF**

Εδώ θα βρείτε εικόνες και υλικά από τη νέα οπτική ταυτότητα του 47ου DISFF με την υπογραφή του **Κωνσταντίνου Παυλίδη**

[**https://drive.google.com/drive/folders/15UZ0rUqC2YDUSBi4Om1sPErb2FZIxoAZ**](https://drive.google.com/drive/folders/15UZ0rUqC2YDUSBi4Om1sPErb2FZIxoAZ)

**ΦΩΤΟΓΡΑΦΙΕΣ ΑΠΟ ΤΙΣ ΤΑΙΝΙΕΣ**

Εδώ θα βρείτε φωτογραφίες από τις διαγωνιζόμενες ταινίες και τους δημιουργούς τους:

[**https://drive.google.com/drive/u/0/folders/1peUjQ7xf1-XCkciyUrE56Io0d7IwsL3I**](https://drive.google.com/drive/u/0/folders/1peUjQ7xf1-XCkciyUrE56Io0d7IwsL3I)


**Περισσότερες πληροφορίες:**

[info@dramafilmfestival.gr](mailto:info@dramafilmfestival.gr)(Γραμματεία Φεστιβάλ Δράμας)

Γραφεία Δράμας: τηλ. 25210 47575

Γραφεία Αθήνας: τηλ. 210 3300309

* Site: <https://www.dramafilmfestival.gr/>
* Facebook:  <https://www.facebook.com/dramafilmfestival/>
* Instagram: <https://www.instagram.com/dramafilmfestival/>
* Youtube: <https://www.youtube.com/user/dramafilmfestival/>
* FilmFreeway: <https://filmfreeway.com/dramafilmfestival>
* Hashtag: #dramafilmfestival  & #DISFF47



Drama International Short Film Festival

Ευάννα Βενάρδου

Υπεύθυνη Γραφείου Τύπου

Evanna Venardou

Press Office

Τ: +30 6932 906657

[dramafilmfestival.gr/](http://www.dramafilmfestival.gr/)